
R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455

______________________________________________________________________________

PROIECT

NR.  9563/20.12.2022
H O T Ă R Â R E A
privind aprobarea Regulamentului de organizare si funcționare al Regiei Publice Locale Ocolul Silvic Cindrel R.A.
        Consiliul Local al Comunei Orlat , Judeţul Sibiu , întrunit în şedinţă ordinară la data de  21.12.2022, 
        În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,          
        Având în vedere: 
     - adresa Consiliului de Administrație al Regiei Publice Locale Ocolul Silvic Cindrel R.A. nr. 1704/18.11.2022 prin care solicită aprobarea Regulamentului de organizare si funcționare al Regiei Publice Locale Ocolul Silvic Cindrel,  înregistrată la Primăria Comunei Orlat sub nr. 8869/21.11.2022, 

    -   raportul de specialitate al Viceprimarului Comunei Orlat înregistrat sub nr. 9561/20.12.2022, 
     - Referatul de aprobare al Primarului Comunei Orlat, în calitate de iniţiator al proiectului de hotărâre, înregistrat sub nr. 9562/20.12.2022,        
        În conformitate cu prevederile art. 10 alin.2 lit. b și art. 12 – art. 15 din Legea nr. 48/2006 privind codul silvic, republicată, cu modificările și completările ulterioare, 
         În baza prevederilor art. I pct. 3 și pct. 4 din Legea nr. 197/2020 pentru modificarea şi completarea Legii nr. 46/2008 - Codul silvic;
         Având avizul comisiilor de specialitate constituite la nivelul autorităţii deliberative din Comuna Orlat , 
         În temeiul prevederilor art.105 alin.1, ale art. 106 alin.1 si alin.3, ale art.129 alin.1 si alin.2 lit. a și lit.d, alin.7 lit. r  si art. 196 alin.1 lit. a  din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
H O T Ă R Ă Ş T E :
Art.1: Se aprobă Regulamentul de organizare si funcționare al Regiei Publice Locale Ocolul Silvic Cindrel R.A., conform anexei nr. 1, care face parte integrantă din prezenta hotărâre.

Art.2: Începând cu data intrării în vigoare a prezentei hotărâri  se abrogă orice dispozitie contrară privind organizarea și funcționarea Regiei Publice Locale Ocolul Silvic Cindrel R.A.
Art.3: Ducerea la îndeplinire a  prevederilor prezentei hotărâri se asigură de catre Primarul comunei Orlat, și Regia Publică Locală Ocolul Silvic Cindrel R.A.

Art.4 :
 Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinţă prin grija secretarului general al comunei Orlat .
INIŢIATOR,  

PRIMAR

AUREL  GÂŢĂ

AVIZEAZĂ

SECRETAR GENERAL COMUNA ORLAT, 

VULEA MONICA-ELENA
Anexa nr. 1 la HCL Nr. …./2022
REGULAMENTUL DE ORGANIZARE SI FUNCTIONARE AL

REGIEI PUBLICE LOCALE OCOLUL SILVIC CINDREL R.A.

CAPITOLUL I – Denumirea. Sediul
Art.1 Denumirea Regiei Publice Locale este OCOLUL SILVIC CINDREL R.A. si se identifica sub aceasta denumire care va fi utilizata in toate actele emise. In continuare, denumirea utilizata este Regia Publica Locala Ocolul Silvic Cindrel sau Ocolul si, dupa caz, desemneaza Regia Publica Locala Ocolul Silvic Cindrel RA.

Art.2 OCOLUL este persoană juridică şi funcţionează pe bază de gestiune economică şi autonomie financiară.
Art.3 Sediul OCOLUL SILVIC CINDREL R.A. este în sat Cristian , strada IV , nr.21 , Comuna Cristian , Judetul Sibiu. Spaţiul necesar desfăşurării activităţii Regiei este asigurat de catre Primăria Comunei Cristian.

CAPITOLUL II - Scopul şi obiectul de activitate

Art.4  (1) Ocolul Silvic Cindrel R.A. este ocol silvic de regim, de interes public, infiintat in scopul administrarii si/sau/asigurarii serviciilor silvice pentru fondul forestier, desfasurand activitati cu caracter tehnic, economic si juridic. 
(2) Ocolul Silvic Cindrel R.A. prin activitatea sa, satisface nevoi de interes general, cu caracter comercial sau industrial.
(3) Ocolul Silvic Cindrel R.A. are ca scop administrarea durabilă şi unitară , în conformitate cu prevederile amenajamentelor silvice şi ale normelor de regim silvic, a fondului forestier proprietate a Comunelor Orlat si Cristian , în vederea realizarii de venituri proprii, a exploatarii judicioase a padurilor si a imbunatatirii conditiilor de mediu, precum si implementarea programelor de dezvoltare locale, regionale si nationale. 

(4) Regia realizeaza recoltarea, valorificarea si comercializarea produselor specifice fondului forestier, functionand in conditii normale de piata si urmarind obtinerea de profit.

Art.5 Ocolul Silvic Cindrel RA are in administrare fondul forestier proprietate publica si privata a Comunelor Orlat si Cristian .

Art.6 ( 1 ) : 
Regia Publica Locala Ocolul Silvic Cindrel are ca domeniu principal de activitate  Silvicultura si alte activitati forestiere  - 021 .

( 2 ) : 

Regia Publica Locala Ocolul Silvic Cindrel are ca activitate principală Silvicultura si alte activitati forestiere  - 0210 . 

 
 
În acest scop , Ocolul aplică strategia naţională în domeniul silviculturii , acţionând pentru apărarea , conservarea şi dezvoltarea durabilă a fondului forestier proprietate publică si privata a Comunei Orlat si a Comunei Cristian , pe care îl administrează, precum şi pentru gospodărirea fondurilor de vânătoare şi de pescuit atribuite potrivit legii , pentru recoltarea şi valorificarea - prin acte şi fapte de comerţ - a produselor specifice fondului forestier, potrivit prevederilor legale, în condiţii de eficienţă economică, exercitând şi atribuţii de serviciu public cu specific silvic.
( 3 ) : 
Regia Publica Locala Ocolul Silvic Cindrel desfasoara urmatoarele activităţi secundare :

· 0170 – Vanatoare, capturarea cu capcane a vanatului si activitati de servicii anexe vanatorii

· 0220 – Exploatarea forestiera

· 0230 - Colectarea produselor forestiere nelemnoase din flora spontana
· 0240 - Activitati de servicii anexe silviculturii  

· 0321 – Pescuitul in ape dulci 

· 1622 – Fabricarea parchetului asamblat in panouri

· 1623 - Fabricarea altor elemente de dulgherie si tamplarie, pentru constructii 
· 1629 - Fabricarea altor produse din lemn; fabricarea articolelor din pluta, paie si din alte materiale vegetale impletite 
· 3299 – Fabricarea altor produse manufacturiere n.c.a.

· 3319 – Repararea altor echipamente

· 4120 - Lucrari de constructii a cladirilor rezidentiale si nerezidentiale
· 4211 - Lucrari de constructii a drumurilor si autostrazilor
· 4212 – Lucrari de constructii a cailor ferate de suprafata si subterane

· 4213 - Constructia de poduri si tuneluri 
· 4221 – Lucrari de constructii a proiectelor utilitare pentru fluide

· 4222 – Lucrari de constructii a proiectelor utilitare pentru electricitate si telecomunicatii

· 4299 – Lucrari de constructii a altor proiecte ingineresti n.c.a.

· 4311 - Lucrari de demolare a constructiilor 
· 4312 – Lucrari de pregatire a terenului

· 4332 – Lucrari de tamplarie si dulgherie 

· 4391 - Lucrari de invelitori, sarpante si terase la constructii
· 4399 – Alte lucrari speciale de constructii n.c.a.

· 4613 - Intermedieri in comertul cu material lemnos si materiale de constructii 
· 4622 – Comert cu ridicata al florilor si al plantelor

· 4673 - Comert cu ridicata al materialului lemnos si a materialelor de constructie si echipamentelor sanitare 
· 4690 - Comert cu ridicata nespecializat 
· 4799 – Comert cu amanuntul efectuat in afara magazinelor standurilor chioscurilor si pietelor

· 4941 - Transporturi rutiere de marfuri 
· 5520 - Facilitati de cazare pentru vacante si perioade de scurta durata
· 5590 – Alte servicii de cazare

· 6399 – Alte activitati de servicii informationale n c a

· 7022 – Activitati de consultanta pentru afaceri si management

· 7410 – Activitati de desing specializat

· 7490 – Alte activitati profesionale stiintifice si tehnice n c a

· 7711 – Activitati de inchiriere si leasing de autoturisme si autovehicule rutiere usoare

· 7712 – Activitati de inchiere si leasing de autovehicule rutiere grele

· 7740 – Leasing de bunuri intangibile (exclusiv financiare )

· 8230 – Activitati de organizare a expozitiilor targurilor si congreselor

· 8292 – Activitati de ambalare

· 8299 – Alte activitati de servicii suport pentru inteprinderi n c a

· 9499 – Activitati ale altor organizatii n c a.

Art.7 Produsele specifice fondului forestier , precum şi celelalte bunuri care se recoltează , se valorifică din fondul forestier proprietate publică si private a Comunei Orlat si a Comunei Cristian , sunt:

a) masa lemnoasă pe picior, provenită din tăieri de produse principale, secundare, accidentale şi de igienă ale pădurii şi sub formă de sortimente, precum şi produsele rezultate prin prelucrarea primară

a lemnului .

b) alte produse lemnoase: arbori şi arbuşti ornamentali, pomi de Crăciun, puieţi forestieri, răchită şi împletituri din răchită, mangal de bocşă şi altele de această natură .

c) produsele nelemnoase din fond forestier, cum sunt: vânatul viu din crescătorii şi din cuprinsul fondurilor de vănătoare, carnea de vânat, trofeele de vânat şi coarnele căzute în mod natural, peştele din apele de munte şi din păstrăvării, bălţi şi iazuri din fondul forestier, fructele de pădure, seminţele forestiere, cipercile comestibile, plantele medicinale şi aromatice, cultivate şi din flora spontană, răşină şi altele similare .

Art.8 OCOLUL poate desfăşura acţiuni de silvoturism şi agrement, echitaţie şi turism ecvestru, folosind eficient capacităţile proprii.

Art.9 OCOLUL poate gospodări, pe baza principiilor enunţate la alineatul (1) , şi suprafeţe de fond forestier, proprietate privată sau aparţinând unităţilor administrativ-teritoriale, păşuni împădurite, perdele forestiere, pe bază de contract .

CAPITOLUL III - Atribuţiile Ocolului Silvic

Art.10 OCOLUL are următoarele atribuţii principale:

1) asigură integritatea fondului forestier proprietate publică si private a Comunei Orlat si a Comunei Cristian , precum şi a celui aparţinând altor deţinători, pe care îl are în administrare şi gospodărirea durabilă a pădurilor din cuprinsul acestora .

2) asigură finanţarea lucrărilor necesare în vederea gospodăririi raţionale a fondului forestier proprietate publică si private a comunelor Orlat si Cristian şi a desfăşurării normale a activităţii, în condiţiile prevăzute de lege .

3) ia măsuri de lichidare a enclavelor din fond forestier şi de corectare a perimetrului pădurilor prin schimburi, prin cumpărare de terenuri sau prin alte modalităţi prevăzute prin lege, pe bază de acte autentice, în condiţiile legii .
4) contracteaza si asigura finantarea  amenajamentelor silvice.
5) poate cumpăra , în condiţiile prevăzute de lege , terenuri proprietate privată sau poate prelua asemenea terenuri, în cazul donării lor de către proprietari, cu acordul Consiliilor Locale si cu respectarea prevederilor legale, în vederea împăduririi, cu suportarea cheltuielilor din fondul de conservare şi regenerare a pădurilor.

6) preia în administrare terenurile degradate din domeniul privat sau public, incluse în perimetre de

ameliorare şi prevăzute a fi împădurite potrivit legii; cheltuielile pentru lucrările necesare se suportă din fondul de ameliorare a fondului funciar cu destinaţie silvică, din alocaţii de la bugetul de stat sau din alte surse, potrivit legii .

7) organizează şi execută paza fondului forestier pe care îl administrează împotriva tăierilor ilegale de

arbori, furturilor, distrugerilor, degradărilor, păşunatului, braconajului şi altor fapte păgubitoare, precum şi măsurile de prevenire şi stingere a incendiilor de păduri, asigurând în acest sens dotarea tehnică necesară.

8) organizează şi execută, în conformitate cu prevederile amenajamentelor silvice, ale studiilor sumare de amenajare sau ale altor studii de specialitate, lucrările de regenerare şi de reconstrucţie ecologică a pădurilor pe care le administrează, precum şi cele de îngrijire a arboretelor tinere şi de întreţinere a regenerărilor .

9) asigură realizarea compoziţiilor de regenerare stabilite prin amenajamentele silvice sau prin alte studii de specialitate în fondul forestier pe care îl administrează poate realiza împăduriri în afara fondului forestier, precum şi perdele forestiere de protecţie în condiţiile legii .

10) urmăreşte protejarea terenurilor din fondul forestier pe care îl administrează împotriva eroziunii şi a altor forme de degradare, în baza proiectului de ameliorare, propunând şi coordonând lucrări de corectare a torenţilor pe terenurile forestiere aflate în perimetrele de ameliorare, finanţate de la bugetul de stat sau din credite externe, potrivit legii .

11) asigură starea fitosanitară a pădurilor pe care le administrează, organizând acţiunile necesare pentru depistarea, prevenirea şi combaterea bolilor şi a dăunătorilor .

12) amplasează şi pune în valoare masa lemnoasă care urmează să se recolteze anual din pădurile pe care le administrează, cu acordul Consiliilor  Locale, în conformitate cu posibilitatea pădurilor, stabilită prin amenajamentele silvice .

13) exercită controlul respectării regulilor silvice de exploatare a lemnului în pădurile pe care le administrează, pentru prevenirea prejudicierii seminţişurilor şi arborilor pe picior, degradării solului, declasării lemnului, precum şi pentru prevenirea altor fapte asemănătoare şi ia măsuri în baza legislaţiei în vigoare, sancţionând abaterile constatate.

14) controlează provenienţa materialelor lemnoase şi a celorlalte produse specifice fondului forestier, legalitatea circulaţiei lor pe drumurile din raza de activitate şi urmăreşte sancţionarea neregulilor constatate, în conformitate cu prevederile legale în vigoare.

15) asigură valorificarea, în condiţii de eficienţă economică, a masei lemnoase aprobate pentru recoltare din pădurile pe care le administrează, cu respectarea prevederilor legale în vigoare .

16) realizează tăierea, rindeluirea, prelucrarea mecanică şi uscarea lemnului, impregnarea sau tratarea chimică a acestuia cu conservanţi si cu alte materiale .

17) realizează produsele din lemn ce urmează să fie utilizate în principal în industria de construcţii, fabricarea caselor şi căsuţelor prefabricate din lemn şi a unor elemente componente ale acestora .

18) prelucrează materialul lemnos exploatat şi valorifică produsele rezultate, în condiţii de eficienţă economică.

19) execută în regie proprie sau prin agenţi economici specializaţi lucrări de exploatare a masei lemnoase din pădurile pe care le administrează, în condiţiile legii, în scopul gospodăririi raţionale a acestora şi al valorificării superioare a lemnului, asigurării regenerării la timp a arboretelor şi al evitării

declasării lemnului.

20) execută în condiţii de eficienţă economică prelucrarea brută a lemnului în instalaţii proprii sau prin încheierea de contracte cu societăţi economice ce au ca obiect de activitate prelucrarea bruta a lemnului;

21) valorifică sortimentele rezultate din prelucrarea primară şi industrială a lemnului .

22) achiziţionează în contrapartidă masa lemnoasă pe picior şi produse fasonate de la alţi proprietari de pădure, persoane juridice şi fizice;

23) stabileşte şi asigură realizarea reţelei de drumuri forestiere necesare accesibilizării bazinelor forestiere, pentru o gospodărire mai bună a pădurilor, în condiţiile legii;

24) execută lucrări de construire, întreţinere şi reparaţii ale drumurilor forestiere pe care le administrează, în regie proprie sau prin agenţi economici de specialitate;

25) administrează ariile forestiere protejate în care fondul forestier deţine o pondere majoritară, asigurând conservarea biodiversităţii;

26) gestionează fondurile de vânătoare care îi sunt atribuite conform legii, răspunzând de realizarea efectivelor optime de vânat, pe fiecare fond de vânătoare, prin acţiuni de selecţie a vânatului, de asigurare a hranei, a adăpostului, a zonelor de linişte şi de înmulţire a acestuia, a repopulării în unele

fonduri şi de recoltare a efectivelor aprobate prin programele anuale de prevenire şi combatere a braconajului;

27) administrează fondul piscicol din apele de munte, în condiţiile legii;

28) organizează, în condiţiile legii, acţiuni de vânătoare şi de pescuit pentru cetăţenii români şi străini, pe fondurile de vânătoare şi de pescuit atribuite în gestiune;

29) organizează acţiuni de silvoturism, precum şi de filmare şi fotografiere a vânatului viu şi a peisajului natural;

30) organizează creşterea intensivă a vânatului în spaţii special amenajate, în condiţii de eficienţă economică şi cu respectarea dispoziţiilor legale;

31) îndeplineşte orice alte atribuţii prevăzute de lege, referitoare la gospodărirea fondurilor de vânătoare şi a celor de pescuit din apele de munte;

32) recoltează, achiziţionează, prelucrează şi valorifică, în condiţii de eficienţă economică, produsele lemnoase şi nelemnoase specifice fondului forestier – fructe de pădure, ciuperci comestibile din flora spontană şi cultivate, plante medicinale din flora spontană şi cultivate, plante tehnice, aromatice, legume, fructe, carne de vânat, vânat, trofee de vânat, mangal de bocşe, cherestele, împletituri din nuiele de răchită, produse semifabricate din lemn şi altele asemenea, produse specifice vânatului, pomi de Crăciun şi răchită;

33) produce şi valorifică în condiţii de eficienţă economică mangal de bocşă, cherestele, produse din lemn, produse artizanale specifice, produse specifice naturalizate;

34) administrează, pe bază de contract, terenuri forestiere proprietate privată sau aparţinând unităţilor administrativ – teritoriale, precum şi păşuni împădurite, perdele forestiere sau alte terenuri din afara fondului forestier;

35) prestează la cerere, contra cost, servicii de specialitate în pădurile proprietate privată sau aparţinând unităţilor administrativ teritoriale, precum şi pe terenurile cu vegetaţie forestieră din afara fondului forestier, cum sunt: lucrări de punere în valoare, împăduriri, combaterea dăunătorilor, cadastru de specialitate şi altele;

36) asigură, potrivit legii, paza pădurilor proprietate privată, la cererea proprietarilor sau a asociaţiilor de proprietari legal constituite, pe bază de contracte;

37) sprijină în condiţiile legii deţinătorii de terenuri din afara fondului forestier în realizarea de plantaţii şi de perdele forestiere;

38) prestează, contra cost, servicii, lucrări şi transporturi pentru terţi, potrivit obiectului său de activitate;

39) realizează întreaga gamă de operaţii de comerţ interior şi exterior, în vederea valorificării eficiente a produselor specifice fondului forestier şi a altor produse potrivit legii;

40) prestează la cerere, contra cost, servicii de reclamă şi de publicitate în fond forestier sau spaţii din patrimoniul propriu;

41) prestează servicii de consultanţă specifice obiectului de activitate, în ţară şi străinătate;

42) stabileşte relaţii specifice domeniului de activitate, potrivit legii, cu regii autonome, societăţi comerciale, precum şi cu alte terţe persoane juridice şi fizice, române sau străine, pentru realizarea în comun de activităţi de producţie, cercetare, asistenţă tehnică, dezvoltare, comercializare, pe baze contractuale;

43) asigură servicii de cazare şi masă pentru cetăţenii români şi străini în spaţiile cu asemenea destinaţii de care dispune, în acţiunile de silvoturism;

44) acţionează, în condiţiile legii, pentru închirierea unor bunuri din patrimoniul propriu;

45) asigură, în condiţiile legii, aprovizionarea tehnico-materială necesară desfăşurării normale a activităţilor proprii, prin agenţi economici din ţară şi din străinătate;

46) stabileşte tarife pentru lucrări, produse şi servicii din domeniul său de activitate, potrivit legii;

47) realizează politica de credite şi a altor surse de finanţare, de programe şi executare a activităţii economico-financiare, întocmirea bugetului anual de venituri şi cheltuieli, urmărirea şi analiza execuţiei acestuia, precum şi stabilirea destinaţiei profitului, potrivit legii;

48) stabileşte măsuri necesare în vederea obţinerii de profit;

49) iniţiază şi organizează acţiuni de cooperare tehnico-economică şi ştiinţifică cu agenţi economici şi cu firme din ţară şi din străinătate, în condiţiile legii;

50) asigură realizarea cercetărilor ştiinţifice de specialitate, a lucrărilor de amenajare a pădurilor şi proiectarea lucrărilor de investiţii, precum şi realizarea asistenţei tehnice de specialitate prin unităţile de profil atestate, în condiţiile prevăzute de lege;

51) urmăreşte aplicarea în domeniul său de activitate a rezultatelor cercetărilor ştiinţifice, în scopul modernizării şi perfecţionării gospodăririi pădurilor;

52) participă cu produse specifice fondului forestier la expoziţii şi târguri din ţară şi din străinătate , putând organiza la rândul său, asemenea manifestări;

53) asigură desfăşurarea corespunzătoare a activităţii de propagandă , ziaristică şi publicitate, specifică obiectului său de activitate;

54) valorifică materialul lemnos confiscat, sumele obţinute având destinaţia prevăzută de lege;

55) poate asigura transportul rutier de mărfuri şi poate închiria autovehicule sau utilaje, cu sau fără

personalul de deservire aferent, in conditiile legii;

56) reprezintă în justiţie, în nume propriu, dreptul de administrare în domeniile care constituie obiectul său de activitate.

CAPITOLUL IV – Patrimoniul

Art.11(1) Ocolul Silvic are in administrare fondul forestier proprietatea publica si privata a Comunelor Orlat si Cristian .

(2) Ocolul poseda, foloseste si dispune in mod autonom de bunurile pe care le are in proprietate, conform bilantului contabil , in vederea realizarii scopului pentru care a fost constituit, in conditiile prevazute de lege.

      Bunurile proprietate publica , administrate de Ocolul Silvic, fiind inalienabile, se evidenţiază in mod distinct in patrimoniul acesteia, cu exceptia fondului forestier care figureaza in inventarul public, si au regimul prevazut de lege.

Art. 12 (1) Veniturile Regiei se constituie din:

a) valorificarea produselor fondului forestier;

b) prestarile de servicii si inchirierile de bunuri, in conditiile legii;

c) contravaloarea efectelor functiilor de protectie a padurilor;

d) tarifele percepute pentru serviciile prestate;

e) compensatii acordate de la bugetul de stat sau local, dupa caz;

f) valorificarea fructelor de padure , a ciupercilor

g) alte surse, in conditiile legii.

(2) OCOLUL obţine venituri din vânzarea produselor specifice fondului forestier pe care îl administrează, precum şi din alte activităţi şi servicii.
CAPITOLUL V - Administrarea Fondului Forestier

Art.13 (1) OCOLUL SILVIC are în administrare fondul forestier proprietate publică si privata a Comunelor Orlat si Cristian înregistrat ca atare în amenajamentele silvice.

(2) Administrarea, precum si serviciile silvice, dupa caz, se vor asigura cu respectarea principiului teritorialitatii.

Art.14 OCOLUL SILVIC posedă, foloseşte şi dispune în mod autonom de bunurile pe care le are în proprietate, în vederea realizării scopului pentru care a fost constituit, în condiţiile prevăzute de lege.

Art.15 Bunurile proprietate publică a Comunelor Orlat si Cristian , administrate de Ocolul Silvic - fiind inalienabile, imprescriptibile si insesizabile - se evidenţiază în mod distinct în patrimoniul Regiei (cu excepţia fondului forestier care figurează în inventarul public) şi au regimul prevăzut de lege.

CAPITOLUL VI - Structura organizatorică şi funcţională

Art.16 (1) OCOLUL SILVIC are o structură organizatorică şi funcţională conformă cu legislaţia în vigoare.

(2) OCOLUL SILVIC are ca structura tehnico-administrativa districte şi / sau cantoane silvice.

(3) Înfiinţarea, respectiv încetarea activităţii districtelor si/sau cantoanelor aflate structura Ocolul Silvic se realizează la propunerea Sefului de Ocol , prin hotărare a Consiliului de Administratie, în condiţiile prevăzute de lege.

Art.17 În cadrul Ocolului Silvic funcţionează compartimente de specialitate. Numărul si organizarea acestora se stabilesc prin hotărâre a consiliului de administratie .

CAPITOLUL VII - Organele de conducere

Art.18 Organele de conducere ale OCOLUL SILVIC CINDREL R.A. sunt:

a) Consiliul de Administraţie;

b) Seful de Ocol.

Art.19 (1) Consiliul de Administraţie al Ocolului Silvic Cindrel este numit și revocat, în condiţiile prezentului Regulament, prin hotărâre a Consiliilor Locale şi este compus din 3 membrii, dupa cum urmeaza :

· Un membru reprezentant al Consiliul Local al Comunei Orlat;

· Un membru reprezentant al  Consiliul Local al Comunei Cristian;

· Un membru cu experienta de minim 5 ani in conducerea sau managementul structurilor de administrare silvica.  

(2) Desemnarea si revocarea membrilor Consiliului de Administraţie se va face prin Hotararea Consiliilor Locale pentru reprezentantii lor. Pentru membru cu experienta in conducerea sau managementul structurilor de administrare desemnarea se face prin Hotararea Consiliului Local unde isi are sediul OCOLUL SILVIC.

(3) Membrii Consiliului de Administraţie trebuie sa aiba studii superioare in unul din urmatoarele  domenii:

a) silvicultura

b) juridice

c) economice

d) tehnice
(4) Membrii Consiliului de Administraţie sunt numiţi pentru o perioadă de 4 (patru) ani cu exceptia primului mandat care va fi de doi ani; daca cu 60 de zile inainte de data expirarii mandatelor, acestia nu sunt revocati,  instiinteaza Consiliile Locale despre expirarea mandatelor, iar acestea (Consiliile Locale) prelungesc persioada mandatelor in functie de performate.
(5) Remuneratia membrilor Consiliului de administratie este formata dintr-o indemnizatie fixa neta lunara care va fi stabilita in contractul de mandat care se va incheia cu membrii Consiliului de administratie si o indemnizatie neta anuala variabila in valoare de 1- 2 indemnizatii fixe  nete lunare in raport cu indeplinirea indicatorilor de performanta. Cuantumul indemnizatiei fixe nete lunare se aproba prin Hotararea Consiliului Local unde isi are sediul OCOLUL SILVIC. 

(6) In situatia vacantarii unor locuri in Consiliul de Administratie se pot desemna membrii provizorii pe  durata ramasa din mandatul Consiliului de Administratie.
Art.20 Consiliul de Administraţie al OCOLULUI SILVIC îşi desfăşoară activitatea în conformitate cu prevederile prezentului regulament  si ale legislatiei aplicabile in materie şi hotărăşte în toate problemele privind activitatea Regiei, prin intermediul hotararilor pe care la adopta, cu excepţia celor care, potrivit legii, sunt date în competenţa altor organe.

Art.21 Consiliul de Administraţie al OCOLULUI SILVIC are următoarele atribuţii principale:

1. aprobã directiile principale de activitate si de dezvoltare a regiei autonome pe criterii de performanta;
2. verificã funcionarea sistemului de control intern/ managerial, implementarea politicilor contabile si realizarea planificãrii financiare,
3. numeste si revocã seful de ocol cu aprobarea Consiliului Local si stabileste remuneratia lui si indicatorii tehnico-economici de performanta,
4. monitorizeaza si evalueaza performanta sefului de ocol,

5. elaboreazã rapoarte semestriale pe care le prezinta Consiliilor Locale Cristian si Orlat, priviind   activitatea regiei autonome si indeplinirea indicatorilor tehnico-economici de performanta.

6. stabiliste strategia si obiectivele generale ale Regiei Publice Locale.
7. aproba bugetul anual de venituri si cheltuieli si a bilantului contabil, privind gestiunea financiara si rezultatele administrarii fondului forestier

8. aprobă nivelul creditelor necesare, fundamentează şi solicită subvenţii pentru investiţii, pentru acţiuni de combatere a unor atacuri masive de dăunători etc

9. aproba organigrama , statul de functii si numarului de personal ,  
10. stabileşte competenţele în domeniile tehnic, economico-financiar, juridic şi de personal

11. aproba contractul colectiv de munca si mandateaza seful de ocol pentru aplicarea acestuia 

12. hotărăşte înfiinţarea sau desfiinţarea unor cantoane si brigazi/districte in conditiile legii, la propunerea şefului de ocol

13. analizează si aproba, in corelare cu obiectivele strategiei nationale in domeniul silviculturii, programele de activitate economica, de cercetare, dezvoltare si retehnologizare pe termen scurt, mediu si lung, pentru care finantarea este asigurata din surse proprii

14. analizeaza si hotaraste asocierea Regiei cu alte regii si societati comerciale sau cu alte terte persoane fizice si juridice, din tara sau din strainatate, in conditiile legii, pentru realizarea unor activitati in interes comun, corespunzatoare obiectului sau de activitate

15. aproba orice alte masuri privind activitatea Regiei Publice , potrivit legii.

16. aproba documentatii, proiecte pentru obtinerea de finantari,
17. solicită aprobarea Consililor Locale privind scoaterea definitiva sau ocuparea temporara a unor terenuri din fondul forestier potrivit, prevederilor legale, 

18. aproba cererile de sponsorizare pentru asociatii non profit, institutii de cult, cluburi sportive
19. analizeaza si hotaraste cumpărarea de terenuri degradate proprietate privată sau preluarea unor asemenea terenuri, în vederea împăduririi, în cazul donării lor de către proprietari, cu respectarea prevederilor legale;

20. aprobă, in condiţiile legii, aprovizionarea tehnico-materiala necesara desfăşurării normale a activităţilor proprii, prin agenţi economici din tara si străinătate 

21. aprobă, in condiţiile legii, închirierea anumitor bunuri din patrimoniul propriu

22. aprobă valoarea materialului lemnos confiscat, în vederea valorificării, la propunerea şefului de ocol, în condiţiile legii

23. analizează şi aprobă regimul de vânzare a masei lemnoase, volumul şi preţul de valorificare a masei lemnoase destinată nevoilor locale si industrie cu acordul Consiliilor Locale
24. stabileste atributiile , numirea si revocarea din functie a şefului de ocol, cu aprobarea Consiliilor Locale
25. prezinta Consiliilor Locale Cristian si Orlat rapoarte de activitate semestriale  pe perioada anterioara, executarea bugetului de venituri si cheltuieli, bilantul contabil si ori de cate ori este convocat de catre oricare dintre acestea,
26. aprobă Regulamentul intern de organizare si functionare a Regiei Publice 

27. alte atributii, potrivit legii.

Art.22 (1) Consiliul de Administraţie al OCOLULUI SILVIC  se întruneşte în şedinţe ordinare lunar, la initiativa Presedintelui consiliului de administratie şi, ori de câte ori este necesar, la convocarea Presedintelui sau la cererea unei treimi din numărul total al membrilor Consiliului de Administraţie.  Seful de Ocol participa la toate sedintele CA – ca organ de conducere, fara drept de vot.
(2) Ordinea de zi a şedinţelor Consiliului de Administraţie se stabileşte pe baza propunerilor făcute de seful de ocol , presedintele consiliului de administratie si / sau de membri.

(3) Hotararile Consiliului de Administraţie sunt adoptate dacă sunt luate cu cel puţin jumătate plus unu din voturile membrilor prezenţi la şedinţa respectivă. În caz de paritate, votul preşedintelui este hotărâtor. Procesul-verbal al fiecărei şedinţe a Consiliului de Administraţie se semnează de membrii prezenţi, iar hotararile se semneaza de catre Presedintele Consiliului de Administratie.

(4) După fiecare şedinţă se redactează o hotărâre cu măsurile adoptate care se emite de preşedintele Consiliului de Administraţie şi se transmite celor interesaţi, cărora le revin obligaţii în aplicarea măsurilor stabilite .

 (5) Consiliul de Administraţie poate invita la şedinţele sale de analiză a unor probleme şi alţi specialişti din aparatul propriu al Ocolului Silvic sau din afara acestuia.

Art.23 Şeful OCOLULUI SILVIC este numit în condiţiile prevăzute de legislatia aplicabila in materie. Drepturile şi obligaţiile acestuia sunt stabilite conform legii.

Art. 24 Atribuţiile principale ale Sefului de Ocol sunt :

1.răspunde de organizarea activităților de pază și gospodărire a fondului forestier din raza Ocolului, cu respectarea regimului silvic;

2.răspunde de integritatea fondului forestier;

3.aprobă programul controalelor de fond și parțiale în cantoanele din cadrul Ocolului si execută supracontroale;

4.indrumă și controlează activitatea personalului din subordine;

5.organizează, împreună cu organele de poliție, instruirea personalului de teren cu privire la folosirea și pastrarea în siguranţă a armamentului si muniției din dotare;

6.organizează, împreună cu personalul silvic din subordine și cu sprijinul organelor de poliție, jandarmi și altele abilitate de lege, patrulări sau controale la puncte fixe, pentru identificarea faptelor infracționale și a contravențiilor silvice;

7.răspunde conform prevederilor legale de aplicarea corespunzătoare a reglementărilor tehnice privind aplicarea tratamentelor, punere în valoare și exploatarea masei lemnoase, regenerarea pădurilor, tăierile de îngrijire, prevenirea și combaterea dăunătorilor;

8. angajează Ocolul, prin semnătură, în relaţiile cu terţii, în limita atribuţiilor;

9. propune încheierea, modificarea, suspendarea sau dupa caz, desfacerea contractelor de muncă, respectiv propune aplicarea sancţiunilor disciplinare și materiale, personalului din cadrul Ocolului , conform legislatiei muncii si organigramei aprobate;
10.participă din partea Ocolului la negocierea cu reprezentanții sindicatului a conținutului contractului colectiv de muncă ce se încheie la nivel de Ocol, pe care il semneaza numai dupa aprobarea consiliului de administratie .

11.participă la negocierea contractelor individuale de muncă cu salariații Ocolului, ținând seama de posibilitațile economico-financiare ale Ocolului, fondul de salarii pe structura de personal, de calitățile profesionale şi de realizările obținute de Ocol și le supune spre aprobare Consiliului de Administrație al Regiei;

12. urmăreşte şi răspunde de aplicarea corespunzătoare a organigramei şi a statului de funcţii;

13. asigură conducerea activităţii curente a Ocolului Silvic, derularea corespunzătoare şi realizarea cantitativă a programelor aprobate, precum şi crearea tuturor condiţiilor pentru realizarea producţiei la un nivel tehnic corespunzător, în condiţii de eficienţă economică;

14. intocmește fișele posturilor și urmărește modul de respectare a atribuțiilor din aceste fișe, de către fiecare dintre salariaţi;

15. ia măsuri, potrivit legii, pentru stabilirea măsurilor disciplinare sau materiale, civile, penale sau contravenționale în sarcina salariaților Ocolului, in cazul neîndeplinirii de catre aceștia a sarcinilor și atribuțiilor care le revin;

16. verifică și aprobă amplasarea și punerea în valoare a masei lemnoase ce urmează a se exploata anual din fondul forestier administrat, prevăzută în amenajamentele silvice;

17. aprobă eșalonarea masei lemnoase a se exploata anual, din fondul forestier administrat, în limitele prevăzute de amenajamente;

18. urmărește și răspunde de executarea, prin salariații Ocolului, a lucrărilor de punere în valoare a masei lemnoase, aprobând actele de punere în valoare ce se întocmesc, conform instrucțiunilor tehnice;

19. urmărește și răspunde de modul în care se respectă regulile de exploatare a masei lemnoase de către agenții economici, stabilirea corectă a cuantumului fizic și valoric al prejudiciilor produse în parchete și încasarea contravalorii acestora de la persoanele vinovate;

20. aprobă, cu respectarea reglementărilor legale, prelungirea termenelor de exploatare pentru parchetele afectate de calamități ori de forța majoră;

21. organizează și răspunde de aplicarea și respectarea reglementărilor legale privind vânzarea masei lemnoase destinată agenților economici în licitații sau negocieri directe, dupa caz;

22. descarcă lunar sarcinile de plan ale personalului de teren;

23. urmărește și răspunde de organizarea controlului anual al regenerărilor potrivit reglementărilor în vigoare;

24. raportează Consiliului de Administrație situația economică a Ocolului;

25. urmărește și răspunde de organizarea și executarea lucrărilor de întreținere și de completări a regenerărilor, cu respectarea normelor de calitate, precum și de refacere a culturilor calamitate prevăzute în controlul anual al regenerărilor;

26.incheie contracte de proiectare cu unitățile specializate pentru asigurarea documentațiilor tehnico-economice necesare executării lucrărilor de investiții aprobate;

27.organizează și urmăreşte efectuarea recepțiilor tehnice la obiectivele de investiții din fonduri proprii și face propuneri Consiliului de Administrație, pentru constituirea comisiilor de recepție a obiectivelor;

28.răspunde de organizarea măsurilor privind urmărirea stării fitosanitare corespunzatoare în pădurile administrate de Ocol, organizând acțiuni necesare pentru depistarea și combaterea bolilor și dăunătorilor;

29. ia măsuri tehnico- organizatorice pentru prevenirea şi stingerea incendiilor în păduri, urmărind recuperarea pagubelor de la cei vinovaţi;

30.coordonează și urmăreşte acțiunile privind controlul provenienței materialului lemnos şi a celorlalte produse specifice fondului forestier, legalitatea circulatiei acestora, şi urmăreşte sancționarea abaterilor constatate, în conformitate cu reglementările în vigoare;

31.urmărește și răspunde de organizarea și executarea lucrărilor de îngrijire în pădurile tinere, la nivelul prevederilor din amenajamentele silvice, cu respectarea normelor de calitate;

32. urmărește și răspunde de organizarea vânătorilor, în condițiile reglementărilor legale;

33. raspunde de dotarea în conditii corespunzatoare a personalului silvic cu echipament de serviciu, de protecție și de lucru;

34.urmărește desfacerea producției proprii în condiții profitabile;

35. aprobă baza meliferă, în pădurile administrate, pentru deținătorii familiilor de albine;

36. analizează și înaintează spre aprobare tarifele pentru prestațiile de servicii de specialitate;

37. participă prin propuneri la elaborarea bugetului de venituri și cheltuieli și semneaza bilanțul contabil, după care le supune spre aprobare Consiliului de Administrație;

38. organizează și răspunde de conducerea contabilitații Ocolului;

39. urmărește și răspunde de încasarea integrală și la timp a contravalorii prestațiilor executate pentru terți;

40. răspunde de asigurarea condițiilor de muncă pentru prevenirea și combaterea accidentelor, bolilor profesionale și a oricărui eveniment legat de muncă;

41. gestionează ciocanele silvice de marcat potrivit reglementărilor stabilite de autoritatea publică centrală care răspunde de silvicultură;

42. aproba conform prevederilor legale procesele verbale de consemnare a fenomenelor de calamitate sau fortă majoră;

43. elaboreaza si completeaza atribuțiile legale ale compartimentelor din subordine;

44. asigură şi răspunde de realizarea indicatorilor şi criteriilor de performanţă, stabilite de Consiliului de Administraţie;
45. indeplineste orice alte atributii stabilite prin lege ,prin  ROF sau de consiliul de administratie;
Art.25 Şeful de Ocol este ordonatorul de credite în condiţiile prevăzute de lege. , pe baza BVC aprobat de consiliul de administratie .

Art.26 În exercitarea propriilor atribuţii, Seful de Ocol emite decizii.
CAPITOLUL VIII  Bugetul de venituri şi cheltuieli

Art.27 (1) Ocolul Silvic Cindrel R.A. asigură acoperirea tuturor cheltuielilor din veniturile provenite din activitatea proprie, inclusiv a dobânzilor, amortizării investiţiilor, precum şi din obţinerea profitului.

Art.28 Ocolul Silvic Cindrel R.A. întocmeşte anual bugetul de venituri şi cheltuieli si situaţiile financiare, în condiţiile legii. Situaţiile financiare se supun spre aprobare Consiliului de Administraţie si Consiliilor Locale, potrivit legii.

Art.29 (1) Potrivit legii, exerciţiul financiar începe la data de 1 Ianuarie şi se încheie la data de 31 Decembrie ale fiecărui an.

(2) Repartizarea veniturilor pe perioada exerciţiului financiar în curs se face corespunzător veniturilor obţinute de pe suprafaţa de fond forestier aferentă fiecărui Consiliu Local.

(3) Cheltuielile de administrare a Regiei vor fi suportate corespunzător cu suprafeţele date în administrare de către Consiliile Locale, cu cheltuielile aferente, volumul de masă lemnoasă exploatat şi/sau valorificat, cu natura şi volumul de lucrări silvice de pe aceste suprafeţe.

CAPITOLUL IX Dispoziţii finale

Art.3O Relaţiile cu alte regii, cu societăţi comerciale din ţară sau din străinătate, precum şi cu alte persoane fizice sau juridice se vor desfăşura pe baze contractuale, în condiţiile legii.

Art.31 Ocolul Silvic Cindrel R.A. este un ocol silvic de regim cu activitate permanentă, aflat în subordinea Consiliilor Locale ale unităților administrative-teritoriale care l-au constituit, fiind îndrumat şi controlat tehnic de catre autoritatea publica centrală care răspunde de silvicultură, direct și prin structurile sale teritoriale.

Art.32 Activitatea Ocolului urmărește aplicarea regimului silvic în domeniul silviculturii și acționează pentru apărarea, conservarea și dezvoltarea durabilă a fondului forestier pe care îl administrează sau pentru care prestează servicii silvice.

Art.33 Prezentul Regulament de Organizare si Functionare se completează cu dispoziţiile şi cu reglementările legale în domeniu, cu titlu exemplificativ, dar nu restrictiv Legea nr.46/2008 – Codul Silvic, Legea 15 / 1990.
Art.34 În termen de 60 de zile de la obţinerea avizului de funcţionare din partea autorităţii publice centrale care răspunde de silvicultură, Consiliul de Administrație va aproba Regulamentul de Ordine Interioară al Regiei Autonome Locale OCOLUL Silvic .

Art.35 Prezentul Regulament de Organizare si Functionare intră în vigoare de la 01.01.2023,  s-a redactat in 3 exemplare originale si  s-a aprobat prin:

-Hotararea Consiliului Local Orlat nr.     din data de   

-Hotararea Consiliului Local Cristian nr.   din data de 

1. Consiliul Local al comunei Orlat
      2. Consiliul Local al comunei Cristian
INIŢIATOR,  

VULEA MONICA-ELENA

